**THIRRJE PËR PJESMARRJE**

**“RRITJA E KAPACITETEVE PËR VULLNETARIZËM TË QËNDRUESHËM”**

***Trajnim: Cikli i Menaxhimit të Strukturuar të Vullnetarëve (CMV)***

**Projekti**

Vullnetarizmi është një forcë sociale, dinamike, unifikuese dhe e fuqishme për komunitetin e njëkohësisht një aktivitet, filozofia e të cilit në Shqipëri është ende në zhvillim. Përveç infrastrukturës ligjore e cila ka ende nevoje për përmirësime reale, vullnetarizmi në Shqipëri ka nevoje për nxitje, promovim dhe edukim të vazhdueshëm. Një ndër mungesat e identifikuara në këtë fushë është dhe burimi i informacionit të saktë dhe gjetja e mundësive cilësore të vullnetarizmit.

Nepërmjet këtij projekti BBA synon që të ndikonte pozitivisht në rritjen e kapaciteteve të aktorëve të fushës, ofruesve të vullnetarizmit si dhe të mbështesë institucionet përkatëse me ekspertizë dhe eksperiencë në përmirësimin e legjislacionit, promovimin e vlerave dhe standardeve të vullnetarizmit.

**Qëllimet/objektivat specifike**

a) Promovimi i standardeve të vullnetarizmit në Shqipëri përmes ngritjes së kapaciteteve të ofruesve të vullnetarizmit dhe bashkëpunimit ndër institucional;

b) Nxitja e zhvillimit të fushës përmes informimit dhe promovimit të mundësive të vullnetarizmit në të gjithë vendin, duke përdorur mjetet dixhitale;

c) Informimi i të rinjve dhe publikut të gjerë mbi vlerat, përftimet dhe standartet e vullnetarizmit si një mjet për solidaritet dhe qytetari aktive.

**Trajnimi do të fokusohet kryesisht mbi ciklin e Menaxhimit të Strukturuar të Vullnetarëve (CMV)**

Trajnimi për CMV do të përfshijë një sërë temash dhe kompetencash të rëndësishme që i ndihmojnë organizatorët dhe koordinatorët e vullnetarëve të menaxhojnë me sukses ekipet e tyre. Ky trajnim synon të japë një bazë të fortë për të kuptuar dhe zhvilluar aftësitë lidhur me udhëheqjen, organizimin, komunikimin dhe bashkëpunimin me vullnetarët në projekte dhe aktivitete të ndryshme.

Përmbajtja e trajnimit do të fokusohet në temat e mëposhtme:

* Vizioni dhe misioni i organizatës që ofron vullnetarizëm;
* Rekrutimi dhe seleksioni i vullnetarëve;
* Organizimi i vullnetarëve;
* Motivimi dhe angazhimi i vullnetarëve;
* Menaxhimi i konflikteve dhe sfidave;
* Komunikimi efektiv me vullnetarët;

Pse duhet të aplikoni?

• Mundësi për të rritur kapacitetet organizative në menaxhimin e vullnetarëve

• Mundësi e mirë për krijimin e partneriteteve të reja dhe njohja me programet Evropiane te vullnetarizmit

• Mundësi për zhvillimin e projekteve vullnetare dhe rekrutimin e vullnetarëve

**Aplikantët duhet të jenë pjesë e një prej profileve të mëposhtme:**

* Organizatat e shoqërisë civile;
* Institucionet që janë ofrues të vullnetarizmit;
* Punonjës rinorë;
* Nëpunës civilë.

Për tu bërë pjesë e trajnimit ju duhet të plotësoni të dhënat tuaja në linkun [https://forms.gle/sTz4MJ3Ë8vieyQsb8](https://forms.gle/sTz4MJ3W8vieyQsb8), brënda dates 16 Shtator